wickkiey/tamil-wikipedia-markdown huggingface dataset:
# ஓம் பிரகாசு வர்மா

**ஓம் பிரகாசு வர்மா** (O. P. Verma)(20 மார்ச் 1937 - 8 டிசம்பர் 2015) என்பவர் இந்திய நிர்வாகி ஆவார். இவர் பஞ்சாபின் ஆளுநராகவும் (2003-04), அரியானா ஆளுநராகவும் (சூலை 2004-ல்), கேரள உயர் நீதிமன்றத்தின் தலைமை நீதிபதி மற்றும் இமாச்சல பிரதேச மனித உரிமைகள் ஆணையத்தின் தலைவராகவும் பதவி வகித்துள்ளார். வர்மா உத்தரப் பிரதேச மாநிலம் காசியாபாத்தில் உள்ள கர்முக்தேஷ்வர் மாவட்டத்தில் பிறந்தார். பஞ்சாபின் ஆளுநராகப் பதவியேற்பதற்கு முன், இமாச்சலப் பிரதேசத்தின் மக்கள் நீதிமன்றத் தலைவராகவும் இருந்துள்ளார்.  

இவர் தில்லி பல்கலைக்கழகத்தின் சட்ட பள்ளியில் சட்டக் கல்வி கற்றுள்ளார்..
# 2006 அகமதாபாத் தொடருந்து நிலைய குண்டுவெடிப்பு


அதிகாலை 1:43 மணியளவில் தொடருந்து நிலைய நடைமேடைகளில் நிறுவப்பட்டிருந்த பொதுத் தொலைபேசி அழைப்பு சாவடிகளில் இக்குண்டுவெடிப்புகள் நிகழ்ந்தன.  
## விசாரணைகள்
ஒரு கைப்பெட்டியில் 1.5 கிலோ ஆர்டிஎக்சு வெடிமருந்துகள் வைக்கப்பட்டிருந்தன. இவ்வெடிபொருட்கள் மும்பையிலிருந்து அகமதாபாத் தொடருந்து நிலையத்திற்கு கர்னாவதி விரைவு வண்டியின் சொகுசு நாற்காலி பெட்டியில் வந்திருந்தன.  

குசராத் பயங்கரவாத எதிர்ப்புப் படை குற்றம் சாட்டப்பட்ட முகமது அமீர் சக்கீல் அகமது சேக், மகமது இலியாசு அப்துல் மேமன், சையத் ஆகிப், மகமது அசுலாம் காசுமீரி மற்றும் அபு இயுண்டால் ஆகியோரைக் கைது செய்தது.  
## இதையும் காண்க
- 2008 அகமதாபாத் தொடர் குண்டுவெடிப்புகள்
# ரவி பிசுனோய்


**ரவி பிசுனோய்** (*Ravi Bishnoi*; பிறப்பு: 5 செப்டம்பர் 200) ஓர் இந்திய துடுப்பாட்டக்காரர் ஆவார். 2022 பிப்ரவரியில் மேற்கிந்தியத் தீவுகள் அணிக்கு எதிரான போட்டியில் இந்தியத் துடுப்பாட்ட அணிக்காகப் பன்னாட்டு அரங்கில் இவர் அறிமுகமானார். உள்நாட்டுப் போட்டிகளில் இராசத்தான் அணிக்காக விளையாடி வருகிறார். 2020 இல் 19 வயதுக்குட்பட்டோருக்கான துடுப்பாட்ட உலகக் கோப்பையில் இந்தியாவுக்காக விளையாடினார். 17 விக்கட்டுகளை வீழ்த்தி போட்டியின் அதிக விக்கெட்டுகளை வீழ்த்தியவர் என்ற சாதனையைப் படைத்தார்.
# சிறீ சிறீ அனிருத்ததேவா விளையாட்டு பல்கலைக்கழகம்


**சிறீ சிறீ அனிருத்ததேவா விளையாட்டு பல்கலைக்கழகம்** (*Sri Sri Aniruddhadeva Sports University*), அசாமின் திப்ருகார் மாவட்டத்தில் உள்ள சாபுவாவில் அமைந்துள்ள அசாம் மாநிலப் பல்கலைக்கழகம் ஆகும். இப்பல்கலைக்கழகம் செப்டம்பர் 26, 2018 அன்று அசாம் சட்டமன்றத்தால் நிறைவேற்றப்பட்ட அசாம் சிறீ சிறீ அனிருத்ததேவா விளையாட்டு பல்கலைக்கழக சட்டம், 2018 மூலம் நிறுவப்பட்டது.  இச்சட்டத்திற்குத் திசம்பர் 10, 2018 அன்று அசாம் ஆளுநர் ஒப்புதலை வழங்கினார். சூலை 2020 10 அன்று செயபிரகாசு வர்மா பல்கலைக்கழகத்தின் முதல் துணைவேந்தராகப் பொறுப்பேற்றார். இப்பல்கலைக்கழகம் தற்போது திப்ருகர் பல்கலைக்கழக வளாகத்திலிருந்து செயல்படுகிறது.  

## கல்வி
இப்பல்கலைக்கழகம் 2020-21 கல்வியாண்டிலிருந்து உடற்கல்வியில் இளநிலை நான்கு ஆண்டு பாடத்தினை வழங்குகிறது. ஒன்று, இரண்டு அல்லது மூன்று ஆண்டுகள் கல்வி முடிந்த பிறகு வெளியேறும் வசதிகளுடன் இப்பாடம் அறிமுகப்படுத்தப்பட்டது. இதனால் தேசிய கல்விக் கொள்கை 2020-ன் படி முறையே சான்றிதழ், பட்டயம் அல்லது இளங்கலை பட்டம் பெறலாம்.
# சந்திபஸ்

(கிமு 484)]]  
**சந்திப்பஸ்** (*Xanthippus*, கிரேக்கம் : , c. கிமு 525-475) என்பவர் கிமு 5 ஆம் நூற்றாண்டின் முற்பகுதியைச் சேர்ந்த ஒரு பணக்கார ஏதெனிய அரசியல்வாதி மற்றும் தளபதி ஆவார். இவரது பெயருக்கு "மஞ்சள் குதிரை" என்று பொருளாகும். இவர் அரிஃப்ரோனின் மகன் மற்றும் பெரிகிள்சின் தந்தையாவார். இவர் பெரும்பாலும் அல்க்மேயோனட் குலத்துடன் தொடர்புடையவர். இவர் அல்க்மேயோனிடேக்கு பிறக்கவில்லை என்றாலும், இவர் கிளீசுத்தீசின் மருமகள் அகாரிஸ்ட்டை மணந்து அவர் குடும்பத்தில் திருமணம் செய்து கொண்டார். மேலும் அரசு நிர்வாகத்தில் அவர்களின் நலன்களை பிரதிநிதித்துவப்படுத்தினார். இவர் ஏதெனியன் அரசியல் அரங்கில் பிரபுத்துவச் சார்பை ஆதரித்து தன்னை வேறுபடுத்திக் கொண்டார். தெமிஸ்டோக்கிள்ளீசுடனான இவரது போட்டி இவரை ஆஸ்ட்ராசிசம் (நாடுகடத்துதல்) செய்ய வழிவகுத்தது. பாரசீகர்கள் கிரேக்கத்தை ஆக்கிரமித்தபோது நாடுகடத்தப்பட்டதிலிருந்து திரும்ப அழைக்கப்பட்டார். கிரேக்க பாரசீகப் போர்களின் போது கிரேக்கர்களின் வெற்றிக்கும் ஏதெனியப் பேரரசின் அடுத்தடுத்த எழுச்சிக்கும் குறிப்பிடத்தக்க பங்களிப்பைச் செய்து இவர் புகழ்பெற்றார்.
# இலங்கைத் துடுப்பாட்ட அணியின் ஆத்திரேலியச் சுற்றுப்பயணம், 2022


இலங்கைத் துடுப்பாட்ட அணி 2022 பெப்ரவரியில் ஆத்திரேலியாவில் ஐந்து பன்னாட்டு இருபது20 (இ20ப) போட்டிகளில் விளையாடுகிறது. இச்சுற்றுக்கான விபரங்களை ஆத்திரேலியத் துடுப்பாட்ட வாரியம் 2021 மே மாதத்தில் அறிவித்தது. 2022 சனவரியில், கோவிட்-19 பெருந்தொற்றின் தாக்கத்தைக் குறைப்பதற்காக ஆத்திரேலியா சுற்றுப்போட்டிகள் நிகழும் நாட்களையும் இடங்களையும் மீள்பார்வைக்குட்படுத்தியது.  

## அணிகள்
| இ20ப தொடர் |  |  |
| --- | --- | --- |
| * ஆரோன் பிஞ்ச் (த)
* ஆஷ்டன் அகார்
* பாட் கம்மின்ஸ்
* ஜோஷ் ஹேசல்வுட்
* திராவிசு கெட்
* மோஉஇசசு என்றிக்கசு
* யோசு இங்கிலிசு
* பென் மெக்டர்மொட்
* கிளென் மாக்சுவெல்
* ஜை ரிச்சார்ட்சன்
* கேன் ரிச்சர்ட்சன்
* டானியல் சாம்சு
* ஸ்டீவ் சிமித்
* மிட்செல் ஸ்டார்க்
* மார்கஸ் ஸ்டோய்னிஸ்
* மேத்தியு வேட்
* ஆடம் சாம்பா | * தசுன் சானக்க (த)
* சரித் அசலங்க (து.த)
* துஷ்மந்த சமீரா
* தினேஸ் சந்திமல்
* அவிஷ்கா பெர்னாண்டோ
* பினுர பெர்னாண்டோ
* சிரான் பெர்னாண்டோ
* தனுஷ்க குணதிலக்க
* வனிந்து அசரங்கா
* பிரவீன் ஜயவிக்கிரம
* சமிக்கா கருணாரத்தின
* லகிரு குமார
* சனித் லியனகே
* கமில் மிசார
* குசல் மெண்டிசு
* ரமேசு மெண்டிசு
* பத்தும் நிசங்க
* மகீசு தீக்சனா
* நுவன் துசாரா
* ஜெப்ரி வான்டர்சே | } |

## இ20ப தொடர்
### 1-வது இ20ப

### 2-வது இ20ப

### 3-வது இ20ப

### 4-வது இ20ப

### 5-வது இ20ப
# இறவாப்படை (அகாமனிசியப் பேரரசு)


நகரத்தின் முதலாம் டேரியஸ் அரண்மனையில் உள்ள "சூசியன் காவலர்களின்" சித்தரிப்பு. அவர்களின் ஆடைகள் பண்டைய எழுத்தாளர்களின் எழுத்துகளில் உள்ள இறவாப்படை குறித்த விளக்கத்துடன் பொருந்துகின்றன. ]]  
**இறவாப்படை** அல்லது **இம்மார்டல்ஸ்** (*Immortals*, ) அல்லது **பாரசீக இம்மார்டல்ஸ்** (*Persian Immortals*) என்பது எரோடோட்டசால் குறிப்பிடப்படும் அகாமனியப் பேரரசின் இராணுவத்தில் 10,000 வீரர்களைக் கொண்ட உயரடுக்கு கனரக காலாட்படை பிரிவுக்கு வழங்கப்பட்ட பெயர் ஆகும். பாரசீகப் பேரரசின் தொழில்முறை இராணுவமாக இருந்ததுடன், பேரரசின் காவலராக பங்களித்து இரட்டை திறன்களில் பணியாற்றியது. இது முதன்மையாக பாரசீகர்களைக் கொண்டிருந்தாலும், இறவாப்படையில் மீடியர் மற்றும் ஈலாம்களும் அடங்குவர். அதிகாரப்பூர்வ ஆதாரங்கள் போதிய அளவில் இல்லாததால், வரலாற்றில் அத்தியாவசிய கேள்விகளுக்கு பதிலில்லாமல் உள்ளது.  

## எரோடோடசின் எழுத்துகளில்

எரோடோட்டசு இறவாப்படையை இளைய ஹைடார்னெஸ் தலைமையிலான கனரக காலாட்படை என்று விவரிக்கிறார். இது பாரசீகப் படைகளின் தொழில்முறைப் படைகளைக் கொண்டிருந்தது. மேலும் சரியாக 10,000 பேர் கொண்ட படை பலத்துடன் தொடர்ந்து வைக்கப்பட்டிருந்தது. படையில் கொல்லப்பட்டோ, பலத்த காயம் அடைந்தோ, நோய்வாய்ப்பட்ட பணியாற்ற முடியாத ஒரு உறுப்பினருக்கு பதிலாக உடனடியாக புதிய நபர் நியமிக்கப்படுவார். இந்தப் படை நிலையான பலத்துடன், ஒருங்கிணைந்த அமைப்பாக படைகளை பராமரிக்கும் வழக்கத்திலிருந்து இந்த பிரிவின் பெயரான இம்மார்டல்ஸ் (பொருள்; இறவாப்படை) என்பது உருவானது என்று அவர் கூறினார்.  

எரோடோட்டசின் எழுத்துகளை அடிப்படையாகக் கொண்ட ஆதாரங்களில் இந்த உயரடுக்குப் படை "இம்மார்டல்ஸ்" என்று மட்டுமே குறிப்பிடப்படுகிறது. பாரசீக ஆதாரங்களில் ஒரு நிரந்தரப் படை இருந்ததற்கான சான்றுகள் உள்ளன.  இருப்பினும், அவை "இம்மார்டல்ஸ்" என்ற பெயரை பதிவு செய்யவில்லை.
# திருக்குணக்கிரி மலை

**திருக்குணக்கிரி மலை** (*Thirugunagiri Malai*) என்பது இந்திய ஒன்றியம், தமிழ்நாட்டின், தேனி மாவட்டம், உத்தமபாளையத்தில் இருக்கும் ஒரு மலையாகும். இங்கு பல சிற்பங்களும் கல்வெட்டுகளும் அமைந்துள்ளன. இது தமிழ்நாடு தொல்லியல் துறையின் கட்டுப்பாட்டில் உள்ளது.  

இந்த மலையின் அடிப்பகுதியிலேயே சமணச் சிற்பங்கள் உள்ளன. பெரும்பாலான இடங்களில் ஒன்றிரண்டு சமணத் தீர்த்தங்கரர் சிலைகளே காணப்படும் நிலையில் இங்கு 19 தீர்த்தங்கரர் சிற்பங்கள் வரிசையாக அமைந்துள்ளன. இச்சிற்பங்கள் எட்டு அல்லது ஒன்பதாம் நூற்றாண்டைச் சேர்ந்தவை எனப்படுகிறது. மேலும் இங்கு சில கல்வெட்டுகளும் அமைந்துள்ளன. இந்த மலைமேல் சிவலிங்கத்தைப் பார்வதிதேவி பூசை செய்வது போலச் சிலை அமைக்கப்பட்டுள்ளது.
# பாதரச செலீனைடு



**பாதரச செலீனைடு** (*Mercury selenide*) என்பது HgSe என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பாதரசமும் செலீனியமும் சேர்ந்து அடர் சாம்பல் நிறத்தில் இது படிகத் திண்மமாக உருவாகிறது. அரை உலோகமான இது இசுபேலரைட்டு கட்டமைப்பில் 0.608 நானோமீட்டர் என்ற அணிக்கோவை மாறிலி மதிப்பை பெற்றுள்ளது.  

பாதரச செலீனைடு பின்வரும் வேதிச் சேர்மங்களையும் குறிக்கலாம்: HgSe<sub>2</sub> மற்றும் HgSe<sub>8</sub>. HgSe கண்டிப்பாக பாதரசம்(II) செலீனைடைத்தான் குறிக்கும்.  

இயற்கையில் டைமானைட்டு என்ற கனிமமாக பாதரச செலீனைடு தோன்றுகிறது.  

மற்ற II-VI குழு சேர்மங்களுடன் சேர்ந்து பாதரச செலீனைடின் கூழ்ம மீநுண்படிகங்கள் உருவாகும்.  

## பயன்கள்
- எஃகு தயாரிக்கும் ஆலைகளில் வெளியேறும் வாயுக்களில் இருந்து பாதரசத்தை அகற்ற வடிகட்டிகளில் செலீனியம் பயன்படுத்தப்படுகிறது. இதனால் உருவாகும் திண்மம் பாதரச செலீனைடு ஆகும்.

- HgSe ஆனது துத்தநாக செலீனைடு அல்லது துத்தநாக ஆக்சைடு போன்ற பரந்த இடைவெளி II-VI குறைக்கடத்திகளுக்கு ஓம்விதிசார் தொடர்பாகப் பயன்படுத்தப்படுகிறது.

## நச்சுத்தன்மை
பாதரச செலீனைடு இதன் கரையாத தன்மையால் உட்கொள்ளப்படாத வரை நச்சுத்தன்மையற்றதாகும். நச்சுத்தன்மை வாய்ந்த ஐதரசன் செலீனைடு புகை இது அமிலங்களுடன் வினைபடும்போது உருவாகலாம். ஒப்பீட்டளவில் HgSe ஒரு நிலையான சேர்மமாகும். அடிப்படையான பாதரசம் அல்லது பல கரிமவுலோக பாதரச சேர்மங்களைக் காட்டிலும் இது குறைவான நச்சுத்தன்மை கொண்டது. செலீனியம் பாதரசத்துடன் கலக்கும் திறன், அதிக பாதரச அளவு இருந்தாலும் ஆழ்கடல் மீன்களில் பாதரச நச்சுத்தன்மை இல்லாததற்கு ஒரு காரணமாகும்.
# மணிமாலா


**மணிமாலா** (*Manimala*) ஓர் இந்தியத் திரைப்பட நடிகை ஆவார். இவர் தமிழ்த் திரைப்படங்களில் முன்னணி மற்றும் துணை வேடங்களில் நடித்தவர். அன்புக்கரங்கள், வல்லவனுக்கு வல்லவன், மோட்டார் சுந்தரம் பிள்ளை, பெரிய இடத்துப் பெண் போன்ற தமிழ்த் திரைப்படங்களில் நடித்தார். இவர் நடிகர் வெண்ணிற ஆடை மூர்த்தியின் மனைவியாவார்.  

## முன் வாழ்கை
மணிமாலா ஆந்திரப் பிரதேசத்தின், காக்கிநாடாவில் பிறந்தார்.  

## நடித்த திரைப்படங்கள்
### தமிழ்

1. *போலீஸ்காரன் மகள்* (1962)
1. *தெய்வத்தின் தெய்வம்* (1962)
1. *பெரிய இடத்துப் பெண்* (1963)...தில்லையம்மாள்
1. *பணக்கார குடும்பம்* (1964)...சிவகாமி
1. *அன்புக்கரங்கள்* (1965)...ஆனந்தி
1. *காக்கும் கரங்கள்* (1965)
1. *ஆனந்தி* (1965)...சிவகாமி
1. *தாழம்பூ* (1965)...பாக்யம்
1. *வல்லவனுக்கு வல்லவன்* (1965)...கீதா
1. *பூஜைக்கு வந்த மலர்* (1965)...மாலா
1. *மோட்டார் சுந்தரம் பிள்ளை* (1966)
1. *எதிரிகள் ஜாக்கிரதை* (1967)...இலட்சுமி
1. *பால்மனம்* (1967)
1. *கற்பூரம்* (1967)
1. *நிலவே நீ சாட்சி* (1970)
1. *கல்யாண ஊர்வலம்* (1970)
1. *பத்தாம் பசலி* (1970)
1. *ஜஸ்டிஸ் விஸ்வநாதன்* (1971)...காஞ்சனா
1. *மாலை சூடவா* (1976)
1. *அன்னக்கிளி* (1976)
1. *உனக்காக நான்* (1976)
1. *கவரிமான்* (1979)
1. *தீராத விளையாட்டுப் பிள்ளை* (1982)
1. *சமயபுரத்து சாட்சி* (1983)
1. *அன்புள்ள ரஜினிகாந்த்* (1984)
1. *சிந்துபைரவி* (1985)...சிந்துவின் தாய்
1. *நல்லவன்* (1988)...குரு மற்றும் ராஜாவின் தாய்
1. *ரிக்சா மாமா* (1992)...
# அமோனியம் ஈரெத்தில் இருதயோபாசுபேட்டு



**அமோனியம் ஈரெத்தில் இருதயோபாசுபேட்டு** (*Ammonium diethyl dithiophosphate*) C<sub>4</sub>H<sub>14</sub>NO<sub>2</sub>PS<sub>2</sub> என்ற் மூலக்கூற்று வாய்ப்பாட்டால் விவரிக்கப்படும் வேதிச் சேர்மமாகும். அமோனியம் O,O′-ஈரெத்தில் இருதயோபாசுபேட்டு என்ற பெயராலும் இது அழைக்கப்படுகிறது. ஈரெத்தில் இருதயோபாசுபாரிக் அமிலத்தின் அமோனியம் உப்பாக இதை வகைப்படுத்தலாம். ஒருங்கிணைவு வேதியியலில் (C<sub>2</sub>H<sub>5</sub>O)<sub>2</sub>PS<sub>2</sub><sup>−</sup> ஈந்தணைவிக்கான ஒரு மூலமாக அமோனியம் ஈரெத்தில் இருதயோபாசுபேட்டு பயன்படுத்தப்படுகிறது. பகுப்பாய்வு வேதியியலில் பல்வேறு அயனிகளை நிர்ணயிப்பதற்கும் இச்சேர்மம் பயன்படுகிறது.  
## தயாரிப்பு
எத்தனால் மற்றும் அமோனியாவுடன் பாசுபரசு பெண்டாசல்பைடின் வினை மூலம் இதைப் பெறலாம்.  
## கட்டமைப்பு
அமோனியம் ஈரெத்தில் இருதயோபாசுபேட்டு சேர்மத்தின் படிக அமைப்பில் அமோனியம் நேர்மின் அயனி நான்கு  
நேர்மின் சுமைகளுடனும், N-H···S ஐதரசன் பிணைப்புகளால் நான்கு நான்முக ஈரெத்தில் எதிர்மின் அயனிகளுடனும் இணைக்கப்பட்டுள்ளது.
# அனுபம் குப்தா


**அனுபம் குப்தா** (*Anupam Gupta*) இந்தியாவின் சண்டிகர் நகரத்திலுள்ள பஞ்சாப் மற்றும் அரியானா உயர்நீதிமன்றத்தில் மூத்த வழக்கறிஞர் ஆவார். மிக முக்கியமாக, இவர் 6 டிசம்பர் 1992 ஆம் ஆண்டு டிசம்பர் 6 ஆம் தேதியன்று பாபர் மசூதி இடிக்கப்பட்ட லிபர்கான் விசாரணைக் குழுவின் வழக்கறிஞராக இருந்தார். சட்ட ஆலோசனை மற்றும் ஆலோசனை சேவைகளை வழங்குவதில் 15 ஆண்டுகளுக்கும் மேலான தொழில்முறை அனுபவத்தைப் பெற்றுள்ளார்.  

## கல்வி
அனுபம் குப்தா சண்டிகரில் உள்ள பகுதி 16 இல் உள்ள அரசு மூத்தோர் மாதிரிப் பள்ளியில் மெட்ரிகுலேசன் படிப்பைப் படித்தார்.  

## தொழில்
வழக்கறிஞரான அனுபம் குப்தா, தொழில் ரீதியாகவும், நெறிமுறை ரீதியாகவும் முடிவு சார்ந்த அணுகுமுறையுடன் வழக்குகளை சுயாதீனமாகப் பயிற்சி செய்து வருகிறார்.
# சரஸ்வதி பர்வதம் I


**சரஸ்வதி பர்வதம் I** (*Saraswati Parbat I*, இந்தி: सरस्वती पर्वत I) என்பது இமயமலையில் அமைந்துள்ள ஒரு மலைச் சிகரமாகும். இது இந்தியாவின் உத்தரகண்ட் மாநிலத்தில் உள்ளது. இது முழுக்க முழுக்க இந்தியாவிற்குள் அமைந்துள்ள மலைகளில் 45வது உயரமான மலையாகும். இந்த வகையில் மிக உயரமான மலை நந்தா தேவி ஆகும். சரஸ்வதி பர்வதம் I உலகின் 311வது உயரமான சிகரமாகும். இந்த சிகரமானது 6940 மீட்டர் அல்லது 22769 அடி உயரம் கொண்டது. இது காமெட் ஜாஸ்கர் மலைத்தொடரின் கீழ் வருகிறது. இந்த சிகரத்தை அடைய முதன்முதலில் இந்திய-யப்பானிய பெண்கள் பயணத்தில் சந்தோஷ் யாதவ் தலைமையில், (தலைவர்), ரெய்கோ தெரசாவா (ஜப்பானிய தலைவர்) முயற்சி செய்யப்பட்டது.  

## மலை ஏற்ற வரலாறு
இந்த சிகரத்தில் முதன் முதலில் இந்தோ-யப்பானிய பெண்கள் பயணத்தில் 18 ஆகத்து 1992 அன்று ஏறினர். இப்பயணமானது சந்தோஷ் யாதவ், (தலைவர்) மற்றும் ரெய்கோ தெரசாவா (யப்பானியத் தலைவர்) தலைமையில் மேற்கொள்ளப்பட்டது. குழுவின் மற்ற உறுப்பினர்களாக ரீட்டா படேல், (மருத்துவர்) அல்பனா பாங்டே, டகாகோ கட்டோ, மயூமி சிராசாவா, எமிகோ யமகுச்சி, யோஷி கமேடா, எரி குசுதா (யப்பானியர்), ஜோதிகா நேகி, பனிதா திமுங்பி, மம்தா தாகூர் (இந்தியர்) ஆகியோர் இருந்தனர். இந்திய அணி 18 ஆகத்து 1992 அன்று மாலை 4 மணிக்கு சிகரத்தின் உச்சியை முதன்முதலில் அடைந்தது. மறுநாள் ஆகத்து 19 அன்று ஜப்பானிய அணியும் உச்சியை அடைந்தது. இவர்கள் உச்சியை அடைய 3 முகாம்களை அமைத்தனர்.  

## அண்டை மற்றும் துணை சிகரங்கள்
சரஸ்வதி பவதம் I இன் அண்டை அல்லது துணை சிகரங்கள்:  

- காமெட், 7,756 மீ ( **25,446**&nbsp;அடி),
- **முகுத் பவதம்**, 7,242 மீ (23,760&nbsp;அடி),
- **அபி கமின்**, 7,355 மீ (24,131&nbsp;அடி)
- **சாம்ராவ் பர்வதம் I**, 6,910 மீ (24,131&nbsp;அடி)

## பனிப்பாறைகளும் ஆறுகளும்
பால்பாலா பனிப்பாறை . சரசுவதி ஆறு .
# சரஸ்வதி பர்வதம் II


**சரஸ்வதி பவதம் II** (*Saraswati Parbat II*) என்பது இந்தியாவின் உத்தரகண்ட் மாநிலத்தில் உள்ள கர்வால் இமயமலையில் உள்ள ஒரு சிகரம் ஆகும். சரஸ்வதி பர்வதம் II இன் உயரம் மற்றும் இதன் முக்கியத்துவம் வாய்ந்த பகுதி உயரமாகும். இது முழுக்க முழுக்க உத்தரகண்டிற்குள் அமைந்துள்ள 37வது உயரமான சிகரம் ஆகும். நந்தா தேவி, இந்த வகையில் மிக உயரமான மலையாகும். இது காமெட் ஜாஸ்கர் மலைத்தொடரின் கீழ் வருகிறது. இது சரஸ்வதி பர்வதம் I மற்றும் சாம்ராவ் பர்வதம் I இடையே அமைந்துள்ளது. இது சாம்ராவ் பர்வதம் I இல் இருந்து ) 3.1 கி.மீ. NNW தொலைவில் அமைந்துள்ளது. இதன் மிக அருகில் உள்ள சரஸ்வதி பர்வதம் I 6,940 மீட்டர் (22,769 அடி) உயரம் கொண்டது. மேலும் இது முகுத் பர்வதத்தில் இருந்து 9.1 கி.மீ. NNW 7,242 மீட்டர் (23,760 அடி) அமைந்துள்ளது. மற்றும் 7.1 கி.மீ. மேற்கில் பால்பாலா (மலை) 6,416 மீட்டர் (21,050 அடி) அமைந்துள்ளது.  

## அண்டை மற்றும் துணை சிகரங்கள்
சரஸ்வதி பர்வதம் II இன் அண்டை அல்லது துணை சிகரங்கள் :  

- காமெட் : ,
- அபி கமின் : ,
- முகுத் பர்பத் : ,
- சாம்ராவ் பர்பத் I : ,
- சரஸ்வதி பர்வதம் I : ,
- பல்பாலா (மலை) : ,

## பனிப்பாறைகளும் ஆறுகளும்
தென்மேற்குப் பகுதியில் உத்தரி சாம்ராவ் பனிப்பாறை, தகட்சினி சாம்ராவ் பனிப்பாறை, பல்பாலா பனிப்பாறை, காக்யான் பனிப்பாறை மற்றும் பாஸ்கிமி கமெட் பனிப்பாறை உள்ளது. இந்த பனிப்பாறைகள் அனைத்தும் சரசுவதி ஆற்றில் தங்கள் தண்ணீரை வெளியேற்றுகின்றன. இது கங்கை ஆற்றின் முக்கிய துணை ஆறுகளில் ஒன்றான மானா கிராமத்திற்கு அருகிலுள்ள கேசவ் பிரயாகில் அலக்நந்தா ஆற்றுடன் இணைகிறது. அலக்நந்தா ஆறு, கங்கை ஆற்றின் மற்ற முக்கிய துணை ஆறுகளான பாகீரதி ஆற்றுடன் தேவப்பிரயாகையில் கலந்து கங்கை என்று அழைக்கப்படுகிறது.
# லாரியம்


**லாரியம்** அல்லது **லாவ்ரியோ** (*Laurium* அல்லது *Lavrio* ; (பின்னர் ); கிமு 11 ஆம் நூற்றாண்டின் முற்பகுதிக்கு முன்: Θορικός *தோரிகோஸ்* ; இடைக்காலம் முதல் 1908 வரை: *Εργαστήρια எர்கஸ்டிரியா* ) என்பது கிரேக்கத்தின் அட்டிகாவின் தென்கிழக்கு பகுதியில் உள்ள ஒரு நகரம் மற்றும் லாவ்ரியோட்டிகி நகராட்சியின் தலைமையகம் ஆகும். லாரியம் அதன் வெள்ளி சுரங்கங்களுக்கு பாரம்பரியக் காலத்தில் பிரபலமானது. இங்கு கிடைத்த வெள்ளி உலோகம் முக்கியமாக நாணயத்திற்கு பயன்படுத்தப்பட்டது. லாவ்ரியன் தொல்லியல் அருங்காட்சியகம் இந்த சுரங்கங்களின் கதையின் பெரும்பகுதியைக் காட்டுகிறது.
# தனமஞ்சரி பல்கலைக்கழகம்


**தனமஞ்சரி பல்கலைக்கழகம்** (*Dhanamanjuri University*) என்பது இந்தியாவின் மணிப்பூர், இம்பாலில் அமைந்துள்ளமாநிலப் பல்கலைக்கழகம் ஆகும்.  

## வரலாறு
தனமஞ்சரி பல்கலைக்கழகம், 6 ஏப்ரல் 2018 அன்று நடைமுறைக்கு வந்த மணிப்பூர் மாநில தனமஞ்சூரி பல்கலைக்கழக சட்டம், 2017 மூலம் நிறுவப்பட்டது.  

மஹாராஜ் சுராசந்த் சிங்கின் மனைவியான மகாராணி தனமஞ்சுரி தேவியின் நினைவாக இந்தப் பல்கலைக்கழகம் பெயரிடப்பட்டது.  

பல்கலைக்கழகமானது *ராஷ்ட்ரீய உச்சதர் ஷிக்ஷா அபியான்* (ரூசா) தேசிய திட்டத்தின் கீழ் முதன்மையான கூறுகளில் ஒன்றின் அடிப்படையில் நிறுவப்பட்டது. அதாவது தொகுப்புக் கல்லூரிகளைப் பல்கலைக்கழகங்களாக மாற்றும் திட்டத்தின் கீழ் நிறுவப்பட்டது. மகாராணி தனமஞ்சூரி தனமஞ்சூரி கல்லூரியை உயர்கல்வியின் வளர்ச்சிக்கு அளித்து ஆற்றிய பங்களிப்பை அங்கீகரிக்கும் வகையில், இப்பல்கலைக்கழகத்திற்கு மகாராணி தனமஞ்சரி பல்கலைக்கழகம் எனப் பெயரிடப்பட்டது. இந்தப் பல்கலைக்கழகத்தின்கீழ் த. ம. அறிவியல் கல்லூரி, த. ம. கலைக் கல்லூரி, த. ம. வணிகவியல் கல்லூரி மற்றும் ஞானப்ரியா மகளிர் கல்லூரி மற்றும் எல். எம். எஸ். சட்டக் கல்லூரி ஆகிய கல்லூரிகள் இந்தப் பல்கலைக்கழகத்தினால் தொடங்கப்பட்டது.  

தனமஞ்சரி பல்கலைக்கழகம் தற்போது இம்பால் நகரின் மையப்பகுதியில் அமைந்துள்ள த. ம. கல்லூரி வளாகத்திலிருந்து செயல்பட்டு வருகிறது. மேலும் இந்த வளாகம் கிழக்கில் தேசிய நெடுஞ்சாலை எண்.2, மேற்கு மற்றும் வடக்கில் தாங்ம்மெய்பண்ட் சாலை மற்றும் தெற்கில் நாகா ஆறு ஆகியவற்றால் சூழப்பட்டுள்ளது. காங்லாவின் தென்மேற்கில் ஞானப்ரியா மகளிர் கல்லூரி அமைந்துள்ளது. இது மணிப்பூரின் பழைய அரண்மனையான ராஜ் பவனுக்கு அருகில் உள்ளது. எல். எம். எஸ். சட்டக் கல்லூரி த. ம. வளாகத்திற்குச் சற்று முன்னால் தேசிய நெடுஞ்சாலை எண்.2ல் அமைந்துள்ளது.  

## பல்கலைக்கழக கல்லூரிகள்

1. த. ம. கலைக் கல்லூரி, இம்பால்
1. த. ம. வணிகவியல் கல்லூரி, இம்பால்
1. த. ம. கல்லூரி, இம்பால்
1. ஞானப்ரியா கல்லூரி, இம்பால்
1. எல். எம். எஸ். சட்டக் கல்லூரி, இம்பால்

## நிர்வாக அமைப்பு
| பதிவாளர் | **நிவேதிதா லைரென்லக்பம்** |  |
| --- | --- | --- |
| நிதி அதிகாரி | **கொன்சம் பிங்கு** | } |
# பண்டுவா


**பண்டுவா** (; ஆங்கிலம்: *Pantua*) என்பது இந்தியத் துணைக்கண்டத்தைச் சேர்ந்த தின்பண்டமாகும். இது மேற்கு வங்காளம், கிழக்கு இந்தியா மற்றும் வங்காளதேசத்தில் குறிப்பிடத்தக்க இனிப்பாக உள்ளது. இது ரவை, *சேனா*, பால், நெய் மற்றும் சர்க்கரை பாகு ஆகிய பொருட்களால் உருண்டையாக தயாரிக்கப்பட்டு நன்கு வறுத்த பாரம்பரிய வங்காள இனிப்பு ஆகும். பண்டுவா எவ்வளவு நேரம் வறுக்கப்படுகின்றன என்பதைப் பொறுத்து இதன் நிறமானது வெளிர் பழுப்பு நிறத்திலிருந்து கிட்டத்தட்டக் கருப்பு நிறம் வரை இருக்கும். பன்னீர், ஏலக்காய் அல்லது பிற சுவை பொருட்கள் இனிப்புடன் சில நேரங்களில் சேர்க்கப்படுகின்றன.  

பண்டுவா பாலாடைக்கட்டி அடிப்படையிலான வறுத்த இனிப்பு என்பதால் இது *லேடிகேனி*யினை மிகவும் ஒத்திருக்கிறது. *லேடிகேனி* என்ற பெயர் "லேடி கேனிங்" என்பதன் மொழிபெயர்ப்பாகும், இது முதன்முதலில் பீம் சந்திர நாக் என்ற மிட்டாய் வியாபாரியால் பயன்படுத்தப்பட்டது. இவர் இந்திய வைசுராய் கானிங் பிரபுவின் மனைவி கவுண்டஸ் சார்லோட் கேனிங்கின் பிறந்தநாளின் போது சிறப்பாகத் தயாரிக்கப்பட்ட *பண்டுவாக்களுக்கு* மறுபெயரிட்டார். நவீன பண்டுவா மற்றும் லேடிகேனியினை ஒத்த ஒரு இனிப்பாகும். ஆனால் அரிசி மாவினால் ஆனது. 12ஆம் நூற்றாண்டின் சமசுகிருத மொழி உரையான *மனசொல்லாசாவில்* பண்டுவா குறித்துக் குறிப்பிடப்பட்டுள்ளது.  

பண்டுவா குலாப் ஜாமூனைப் போன்றது.  

## மேலும் பார்க்கவும்

- குலாப் ஜாமுன்
# தாமிர செலீனைடு



**தாமிர செலீனைடு ** (*Copper selenide*) என்பது Cu<sub>2</sub>Se என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தாமிரமும் செலீனியமும் சேர்ந்து ஓர் இரும சேர்மமாக இது உருவாகிறது. சிலசமயங்களில் CuSe என்ற வாய்ப்பாட்டாலும் குறிக்கப்படுகிறது.  

படிக அமைப்பும் மின்னணு நடத்தையும் இதன் அடிப்படை கூறுகளின் மூலம் தீர்மானிக்கப்படுகிறது. விகிதவியல் அளவிலான தாமிர செலீனைடு, உலோகம் போன்ற நடத்தை கொண்ட சுழிய கற்றை இடைவெளி கொண்ட ஒரு பொருளாகும். தாமிரம்-குறைபாடுள்ள விகிதவியல் அளவில் இல்லாத Cu<sub>2</sub>-xSe என்ற வாய்ப்பாட்டில் உள்ளது முறையே 2.1–2.3 எலக்ட்ரான் வோல்ட்டு மற்றும் 1.2–1.4 எலக்ட்ரான் வோல்ட்டு வரம்பில் நேரடி மற்றும் மறைமுக கற்றை இடைவெளி ஆற்றல்களைக் கொண்ட ஓர் உள்ளார்ந்த p-வகை குறைக்கடத்தி ஆகும்.  

தாமிர செலீனைடு மீநுண் துகள்கள் அல்லது பிற மீநுண் கட்டமைப்புகளாக அடிக்கடி வளர்க்கப்படுகிறது.  

## பயன்கள்
சில மந்தமாக்கும் செயல்முறைகளில் இரும்பு அல்லது எஃகு பாகங்களில் ஒரு பாதுகாப்பான கருப்பு பூச்சை உருவாக்க தாமிர செலீனைடு அத்தளத்திலேயே உற்பத்தி செய்யப்படுகிறது. இந்த முறையில் செயல்படும் மந்தமாக்கும் கரைசல்கள் பொதுவாக செலீனசு அமிலம் அல்லது செலீனியம் டை ஆக்சைடு கொண்டதாக பெயரிடப்படும். மேலும், தாமிர செலீனைடை பெருங்குடல் புற்றுநோய் சிகிச்சையில் பயன்படுத்தப்படுவதற்கும் ஆய்வு செய்யப்பட்டுள்ளது.  

## இயற்கைத் தோற்றம்
தாமிர செலீனைடுகள் மிகவும் பொதுவான செலீனியம் தாதுக்களாகும். கனிமவியலில் CuSe கிளாக்மேனைட்டு எனப்படுகிறது. அதேசமயத்தில் Cu<sub>2</sub>Se பெர்செலீயனைட்டு, பெல்லிடோயைட்டு என்ற இரண்டு பல்லுருத் தோற்றங்களாக கிடைக்கிறது. இவற்றைத்தவிர உமாங்கைட்டு, அதாபாசுகைட்டு போன்ற தாமிரசெலீனியக் கனிமங்களும் இயற்கையில் கிடைக்கின்றன.
# பாகூர் சு. சுப்பிரமணியம்



**பாகூர் சு. சுப்பிரமணியம்** (*Pakkur S. Subramaniam*) என்பவர் இந்திய அரசியல்வாதி மற்றும் தமிழ்நாடு சட்டமன்றத்தின் முன்னாள் உறுப்பினர் ஆவார். இவர் செங்கல்பட்டு மாவட்டம், மதுராந்தகம் மொறப்பாக்கத்தில் உள்ள தண்டலை கிராமத்தினை சார்ந்தவர். இந்து உயர்நிலைப்பள்ளியில் பள்ளிக் கல்வியினையும் சென்னை இலயோலாக் கல்லூரியில் இளங்கலைப் பட்ட படிப்பினைனையும் கற்றுள்ளார். அனைத்திந்திய அண்ணா திராவிட முன்னேற்றக் கழகம் (அதிமுக) சார்பாக உத்திரமேரூர் சட்டமன்றத் தொகுதியில் 1977 தேர்தலில் போட்டியிட்டு வெற்றிபெற்று தமிழ்நாட்டின் 6ஆவது சட்டமன்ற உறுப்பினர் ஆனார்.
# தானிக் லால் மண்டல்


**தானிக் லால் மண்டல்** (*Dhanik Lal Mandal*)(பிறப்பு 1932) என்பவர் பீகாரைச் சேர்ந்த இந்திய அரசியல்வாதி ஆவார். இவர் ஜனதா கட்சியின் வேட்பாளராக, 1977 மற்றும் 1980 என இரண்டு முறை பீகாரில் உள்ள ஜஞ்சார்பூர் மக்களவைக்கு நடைபெற்ற தேர்தலில் போட்டியிட்டு நாடாளுமன்ற மக்களவை உறுப்பினராகத் தேர்ந்தெடுக்கப்பட்டார். இவர் பீகார் சட்டமன்ற உறுப்பினராகவும் (1967-74) பீகார் சட்டமன்றத்தின் சபாநாயகராகவும் (1967-69) இருந்துள்ளார்.  

## ஆளுநர் & மத்திய அமைச்சர்
மண்டல், அரியானாவின் ஆளுநராகப் பிப்ரவரி 7, 1990 முதல் சூன் 13, 1995 வரையில் பணியாற்றியுள்ளார். 1977-ல் 6வது மக்களவைக்கு தேர்ந்தெடுக்கப்பட்ட மண்டல், மொரார்ஜி தேசாய் அமைச்சகத்தில் மத்திய உள்துறை அமைச்சகத்தில் (1977-79) மாநில அமைச்சராக இருந்தார்.  

## கல்வி
மண்டல், பீகாரில் மதுபானி மாவட்டத்தில் உள்ள பெல்ஹா கிராமத்தில் பிறந்தார். இவர் தர்பங்காவில் உள்ள நார்த்புரூக் மாவட்ட பள்ளியில் பள்ளிக் கல்வியினையும், தர்பங்கா, மிதிலா கல்லூரி மற்றும் அலகாபாத் பல்கலைக்கழகத்தில் முதுகலை மற்றும் இளங்கலைச் சட்டப் படிப்பை முடித்துள்ளார்.  

## மேலும் பார்க்கவும்

- அரியானா ஆளுநர்களின் பட்டியல்
# மகாவீர் பிரசாத்


**மகாவீர் பிரசாத்** (; ஆங்கிலம்:Mahaveer Prasad)(11 நவம்பர் 1939 - 28 நவம்பர் 2010) என்பவர் இந்திய அரசியல்வாதி ஆவார். இவர் 2004ஆம் ஆண்டு மக்களவைத் தேர்தலில் இந்திய தேசிய காங்கிரசு சார்பில் பான்ஸ்கான் நாடாளுமன்ற உறுப்பினராக இருந்தார். இவர் மத்திய சிறுதொழில் மற்றும் வேளாண் மற்றும் கிராமப்புற தொழில்துறை அமைச்சராகவும் இருந்துள்ளார்.  

## அரசியல்
பிரசாத் 1974 முதல் 1977 வரை உத்தரப் பிரதேச சட்டமன்ற உறுப்பினராக இருந்தார். 1980ல் 7வது மக்களவைக்கும், 1984ல் 8வது மக்களவைக்கும் தேர்ந்தெடுக்கப்பட்டார். இவர் பிப்ரவரி 1988 முதல் சூலை 1989 வரை மத்திய ரயில்வே துணை அமைச்சராகவும், சூலை 1989 முதல் திசம்பர் 1989 வரை சுரங்கத் துறையில் சுரங்கம் மற்றும் எஃகுத் துறை அமைச்சராகவும் இருந்தார். இவர் 1989இல் 9வது மக்களவைக்குத் தேர்ந்தெடுக்கப்பட்டார். இவர் 2004-ல் 14வது மக்களவைக்கு உறுப்பினராகத் தேர்ந்தெடுக்கப்பட்டார். பிரசாத், 22 மே 2004
# சுதாகர்ராவ் நாயக்


**சுதாகர்ராவ் ராஜூசிங் நாயக்** (*Sudhakarrao Rajusing Naik*)(21 ஆகத்து 1934 - 10 மே 2001) என்பவர் இந்திய தேசிய காங்கிரசு கட்சியைச் சேர்ந்த இந்திய அரசியல்வாதி ஆவார். இவர் மும்பையில் ஏற்பட்ட வகுப்புவாத கலவரங்களைத் தொடர்ந்து 25 சூன் 1991 முதல் 22 பிப்ரவரி 1993 வரை மகாராட்டிராவின் முதலமைச்சராக பணியாற்றினார். பஞ்சாயத்து ராஜ் அமைப்புக்கு புதிய வடிவத்தை அளித்த இவர், மாநிலம் முழுவதும் பஞ்சாயத்து ராஜ் அமைப்புகளில் தொடர்ச்சியான தேர்தல் செயல்முறையைத் தொடங்கினார். மகாராட்டிர மாநிலத்தில் நீர்ப்பாசனப் புரட்சியைத் தொடங்கிய இவரை ஜல்கிராந்தியின் கதாநாயகன் என்று அழைக்கின்றனர்.  

## அரசியல்
நாயக் அரசியல் வாழ்க்கையைத் தனது கிராமப்புற அடித்தளத்திலிருந்து தொடங்கினார். இவர் சர்பஞ்ச் கிராமத் தலைவராக பணியாற்றியுள்ளார். இவர் 1978, 1980, 1985, 1990 மற்றும் 1999 மகாராட்டிர சட்டமன்றத் தேர்தல்களில் 5 முறை புசாத் (சட்டமன்றத் தொகுதி) சட்டமன்ற உறுப்பினராகத் தேர்ந்தெடுக்கப்பட்டார். 1992-1993 மும்பை கலவரத்தின் போது முதலமைச்சராக இருந்தார்.  

அரசியல் ரீதியாக, சரத் பவாருடனான இவரது கருத்து வேறுபாடுகள் காரணமாக முதல்வர் பதவியிலிருந்து விலகினார்.  

நீர் பாதுகாப்பில் இவர் ஆற்றிய பணிக்காக நினைவுகூரப்படுகிறார்.  

## நாடாளுமன்ற உறுப்பினர்
நாயக், 1998-ல், வாஷிம் மக்களவைத் தொகுதியிலிருந்து 12வது மக்களவைக்கு நாடாளுமன்ற உறுப்பினராகத் தேர்ந்தெடுக்கப்பட்டார்.  

## ஆளுநர் பதவி
நாயக் 30 சூலை 1994 முதல் செப்டம்பர் 1995 வரை இமாச்சலப் பிரதேசத்தின் ஆளுநராகப் பணியாற்றினார்.
# கேம்ப்பெல் வளைகுடா தேசிய பூங்கா

**கேம்ப்பெல் வளைகுடா தேசிய பூங்கா** (Campbell Bay National Parkஎன்பது இந்தியாவில் உள்ள ஒரு தேசிய பூங்கா ஆகும். இந்த தேசிய பூங்கா பெரிய நிக்கோபார் தீவில் அமைந்துள்ளது. இது கிழக்கு இந்தியப் பெருங்கடலில் உள்ள நிக்கோபார் தீவுகளில் சுமத்ராவின் வடக்கே 190 கி. மீ. தொலைவில் அமைந்துள்ளது. இது 1992-ல் இந்தியாவின் தேசிய பூங்காவாக அறிவிக்கப்பட்டு இந்திய அரசிதழில் வெளியிடப்பட்டது. மேலும் இது மகா நிக்கோபார் உயிர்க்கோள காப்பகத்தின் ஒரு பகுதியாகும். இந்த தேசியப் பூங்கா தோராயமாக 426 கி.மீ. <sup>2</sup> பரப்பளவைக் கொண்டுள்ளது.. இது சிறிய கலாத்தியா தேசிய பூங்காவிலிருந்து 12-கி. மீ. அகலக் காடு சூழ் தாங்கல் மண்டலத்தால் பிரிக்கப்பட்டுள்ளது. இங்கு ஈரப்பதமாகவும் வெப்பமாகவும் உள்ள காலநிலை நிலவுகின்றது.  

## வரலாறு
கேம்ப்பெல் வளைகுடா தேசிய பூங்கா 1992இல் நிறுவப்பட்டது.  

## தாவரங்கள்
கேம்ப்பெல் வளைகுடா தேசிய பூங்காவில் காணப்படும் தாவரங்கள் பெரும்பாலும் வெப்பமண்டல பசுமையான காடுகளை உள்ளடக்கியது. இந்த பூங்காவில் பலவிதமான பிரவுரா அழகுத்தாவரங்கள், மர பெரணி மற்றும் பல வண்ணமயமான அரிதான பூச்செடிகள் காணப்படுகின்றன.  

## விலங்குகள்
நண்டு உண்ணும் குரங்கு, தேங்காய் நண்டு, செம்மூக்கு முதலை, பேராமை, நிகோபார் மர மூஞ்சூறு, இராச மலைப்பாம்பு, பழந்திண்ணி வௌவால், பாராடாக்சூரசு, அழுங்காமை, ஒலிவ நிறச் சிற்றாமை, வெள்ளை வயிறு கடற்கழுகு, பெரிய நிக்கோபார் பாம்புண்ணிக் கழுகு முதலிய விலங்குகளும் காணப்படுகின்றன.
# புசுபாவதி ஆறு


**புசுபாவதி ஆறு** (*Pushpawati River*) என்பது இந்தியாவின் உத்தரகண்ட் மாநிலத்தின் கர்வால் பகுதியில் உள்ள சாமோலி மாவட்டத்தில் உள்ள மலர்ப் பள்ளத்தாக்கு வழியாகப் பாயும் ஆறாகும்.  

## ஆற்றோட்டம்
புசுபாவதி ஆறு இமயமலையில் கர்வால் பகுதியின் மத்தியப் பகுதியில் உள்ள ரதபானுக்கு அருகில் உள்ள திப்ரா பனிப்பாறையிலிருந்து உருவாகிறது. இது தெற்கு திசையில் பாய்ந்து ககாரியாவிற்கு அருகில் உள்ள பியுந்தர் கங்கையில் இணைகிறது . இணைந்த பின் உருவாகும் நீரோடை இலட்சுமண் கங்கை என்று அழைக்கப்படுகிறது. இலட்சுமண் கங்கை கோவிந்த்காட்டில் அலக்நந்தா ஆற்றில் கலக்கிறது. புசுபாவதி ஆறு மலர்ப் பள்ளத்தாக்கின் வழியாக ஓடுகிறது.  

புசுபாவதி ஆற்றின் பனிப்பாறையுடன் கூடிய மேல் பள்ளத்தாக்கு ஆங்கில எழுத்தான “U” வடிவில் காணப்படுகிறது.தடிமனான பனிப்பாறை படிவுகளைக் கடந்து இந்த ஆறு பாய்கிறது. பல பனிப்பாறைகளால் தோன்றிய நீரோடைகள் இதன் மேல் பகுதியில் இணைகின்றன. இது இதன் கீழ்ப் பகுதியில் ஒரு பள்ளத்தாக்கு வழியாகப் பாய்கிறது. மேல் பகுதிகள் நிரந்தரமாகப் பனி மூடி காணப்படுகிறது. பனிநிலை தாவரங்கள் மற்றும் மிதமான வெப்பமண்டல தாவரங்கள் ஆற்றின் நடு மற்றும் கீழ் நீர்ப்பிடிப்பு பகுதிகளில் உள்ளன. மனிதர்கள் இங்கொன்றும் அங்கொன்றும் என வாழ்கின்றனர்.  

## பெயர்க் காரணம்
புராணக் கதையின்படி, பாண்டவர், வனவாசத்திலிருந்த ஆண்டுகளில், இந்த ஆற்றில் மலர்கள் மிதப்பதைக் கண்டு இதற்கு புசுபாவதி என்று பெயரிட்டனர்.  

## மேலும் பார்க்கவும்

- மலர்ப் பள்ளத்தாக்கு தேசியப் பூங்கா
# இலட்சுமண கங்கை

**இலட்சுமண கங்கை** (*Lakshman Ganga*) அல்லது **பியுந்தர் கங்கா** என்பது ஹேமகுண்டம் ஏரியிலிருந்து புயந்தர் பள்ளத்தாக்கு வழியாகப் பாயும் ஒரு சிறிய ஆறு ஆகும். இந்தியாவின் உத்தராகண்டு மாநிலத்தில் பாயும் இந்த ஆறு, கங்காரியாவில் புசுபாவதி ஆற்றில் கலக்கிறது. இலட்சுமண கங்கையின் நீளம் கங்காரியாவிலிருந்து கோவிந்த மலை வரை 14 கி. மீ. ஆகும். இலட்சுமண கங்கையே கங்கையின் துணை ஆறாகக் கருதப்படும் அலக்நந்தா ஆற்றின் துணை ஆறாகக் கருதப்படுவதால், இந்த ஆற்றில் துணை நதிகள் எதுவும் இல்லை.  

## மேலும் பார்க்கவும்

- மலர்ப் பள்ளத்தாக்கு
# வீரவர்மன் (சந்தேல வம்சம்)


**வீரவர்மன்** (*Viravarman*) (ஆட்சிக் காலம்; பொ.ச. 1245-1285 ) 12-ஆம் நூற்றாண்டின் பிற்பகுதியில் இந்தியாவின் மத்தியப் பகுதியை ஆண்ட சந்தேல வம்சத்தின் அரசனாவார். செகசபுக்தி பிராந்தியத்தின் (இன்றைய மத்தியப் பிரதேசம் மற்றும் உத்தரப் பிரதேசத்தில் உள்ள புந்தேல்கண்ட்) ஆட்சியாளராக இருந்தார்.  
## வரலாறு
திரைலோக்கியவர்மனுக்குப் பிறகு வீரவர்மன் சந்தேல மன்னனானார். இவர் வழக்கமான சந்தேல ஏகாதிபத்திய பட்டங்களான "பரம-பட்டாரக மகாராஜாதிராஜா பரமேசுவர கலஞ்சராதிபதி" என்ற பட்டத்தை கொண்டிருந்தார். தனது முன்னோடிகளைப் போலவே, வீரவர்மனும் செப்புக் காசுகளையும் தங்கக் காசுகளையும் வெளியிட்டார்.  

விக்ரம் நாட்காட்டி 1311 தேதியிட்ட சர்க்காரி கல்வெட்டின் படி, வீரவர்மனின் தளபதி ரௌத அபி, சந்திரேசுவர்-அன்வயவின் தப்யுஹதா-வர்மனை சோந்தியில் (நவீன சியோந்தா) தோற்கடித்ததாகக் கூறுகிறாது. வீரவர்மன் யஜ்வபால மன்னன் கோபாலனின் தலைநகரான நளபுரத்தின் (நவீன நார்வார்) மீதும் படையெடுத்தான். சந்தேலர்களின் தாஹி செப்புத் தகடு, சந்தேல தளபதி மல்லையா நளபுரத்தின் தலைவனை தோற்கடித்ததாகக் கூறுகிறது. மறுபுறம், யஜ்வபாலர்களின் பங்களா மற்றும் நார்வார் கல்வெட்டுகள் கோபாலன் வீரவர்மனைத் தோற்கடித்ததாகக் கூறுகின்றன. வீரவர்மன் சில ஆரம்ப வெற்றிகளைப் பெற்றிருக்கலாம், ஆனால் பின்வாங்க வேண்டிய கட்டாயம் ஏற்பட்டது.  

பெரிஷ்தா போன்ற முஸ்லிம் வரலாற்றாசிரியர்களின் கூற்றுப்படி, தில்லி சுல்தான் நசிருதீன் மஹ்மூத் பொ.ச.125-இல் புந்தேல்கண்ட் பகுதியைக் கைப்பற்றினார். இருப்பினும், அவரால் சந்தேலர்களை ஒழிக்க முடியவில்லை. இந்தக் காலகட்டத்திற்குப் பின் தேதியிட்ட சந்தேலக் கல்வெட்டுகள் மூலம் இது தெளிவாகிறது. வீரவர்மனின் ராணி கல்யாணதேவியின் பொ.ச.1260 கல்வெட்டு அவர் நந்திபுரத்தில் ஒரு கிணற்றையும், ஒரு ஏரியையும் கட்டியதைப் பதிவு செய்கிறது.  
## மதம்
கலிஞ்சர் கல்வெட்டின் படி, வீரவர்மன் பல கோயில்களையும், தோட்டங்களையும், நீர்நிலைகளையும் நிறுவினார் எனத் தெரிகிறாது. சிவன், கமலா, காளி போன்ற தெய்வங்களின் உருவங்களையும் நிறுவினார். அஜய்கர் கல்வெட்டு இவரது ஆட்சியின் போது ஒரு சமண உருவத்தை நிறுவியதை பதிவு செய்கிறது.  

வீரவர்மனுக்குப் பிறகு போஜவர்மன் ஆட்சி செய்தான்.
# போஜவர்மன்



**போஜவர்மன்** (*Bhojavarman*) (ஆட்சி பொ.ச. 1285-1288 ) 12-ஆம் நூற்றாண்டின் பிற்பகுதியில் இந்தியாவின் மத்தியப் பகுதியை ஆண்ட சந்தேல வம்சத்தின் அரசனாவார். செகசபுக்தி பிராந்தியத்தின் (இன்றைய மத்தியப் பிரதேசம் மற்றும் உத்தரப் பிரதேசத்தில் உள்ள புந்தேல்கண்ட்) ஆட்சியாளராக இருந்தார்.  

## வரலாறு
வீரவர்மனுக்குப் பிறகு போஜவர்மன் பதவியேற்றார். இவருடைய கடைசி கல்வெட்டு விக்ரம் நாட்காட்டி1342 (1285-86 பொ.ச.) தேதியிட்டது. 2003 ஆம் ஆண்டு நிலவரப்படி, போஜவர்மனின் ஆட்சியில் இருந்து ஆறு கல்வெட்டுகள் கண்டுபிடிக்கப்பட்டுள்ளன: ஐந்து அஜய்கரில் (தேதியிடப்படாதது; 1343, 1344, 1345, 1346 விக்ரம் நாட்காட்டி); மற்றொன்று ஈசவர்மாவில் (1344 வி.நா) கண்டுபிடிக்கப்பட்டுள்ளன.  

## கல்வெட்டுகள்
கிடைக்கப்பெற்றுள்ள கல்வெட்டுகள் போஜவர்மனின் ஆட்சிக்காலம் பற்றிய அதிக தகவல்களைத் தரவில்லை. அவை அவருக்கு சேவை செய்த குடும்பங்களால் வழங்கப்பட்ட சதி பதிவுகள் அல்லது கல்வெட்டுகள் மட்டுமே. அஜய்கர் கல்வெட்டுகளில் ஒன்று காயஸ்தரான அரச பொருளாளரும் மன்னரின் ஆலோசகர்களில் ஒருவருமான சுபதா என்பவரால் வெளியிடப்பட்டது . கல்வெட்டு சுபதாவை புகழ்கிறது. மேலும் அவர் கோயில் கட்டியதையும் குறிக்கிறது. இந்தக் கோயில் அநேகமாக இப்போது சிதிலமடைந்துள்ள சிவன் கோயிலாக இருக்கலாம். அதில் "சுபத-தேவன்" என்று ஒரு சிறிய கல்வெட்டு உள்ளது.  

மற்றொரு விக்ரம் நாட்கடி 1344 அஜய்கர் கல்வெட்டு சுபதா கேதார்நாத் - பார்வதி, விருஷபா, கிருட்டிணன், அம்பிகா, தாரா, திரிபுரசுந்தரி, காமாக்யா, துர்க்கை, ஹரசித்தி, இந்திராணி, சாமுண்டா, காளிகா, ஈசுவரன்-பார்வதி ஆகியோரின் உருவங்களை நிறுவியதாக குறிப்பிடுகிறது. மற்றொரு அஜய்கர் கல்வெட்டு சுபதாவின் மனைவி தேவலா தேவி சிவன் , சுரபி போன்ற தெய்வங்களின் உருவங்களை நிறுவியதாக குறிப்பிடுகிறது. அஜய்கர் கோட்டையின் மேல் வாயிலுக்குக் கீழே பொறிக்கப்பட்டுள்ள ஒரு செப்புத் தகட்டில் அதே குடும்பத்தைச் சேர்ந்த மற்ற உறுப்பினர்களைக் குறிப்பிடுகிறது. மற்றொரு கல்வெட்டு, வீரவர்மனின் முன்னோடியான திரைலோக்கியவர்மனுக்குப் பணியாற்றிய காயஸ்த இராணுவ அதிகாரியான ஆனந்தின் சாதனைகளை விவரிக்கிறது.  

கல்வெட்டுகள் மற்றும் இவரது வாரிசுகளைப் பற்றிய தகவல்களின் அடிப்படையில், போஜவர்மன் அஜய்கர், கலிஞ்சர், கஜுராஹோ உள்ளிட்ட முக்கியமான சந்தேல நகரங்களின் கட்டுப்பாட்டை வைத்திருந்ததாகத் தெரிகிறது. இவருக்குப் பிறகு ஹம்மிரவர்மன் ஒரு குறுகிய ஆட்சியை செய்ததாகத் தெரிகிறது . ஹம்மிரவர்மனின் 1308 சர்க்காரி செப்புத் தகடு கல்வெட்டில் கொடுக்கப்பட்டுள்ள முன்னோடிகளின் பட்டியலில் போஜவர்மனின் பெயர் விடுபட்டுள்ளது. போஜவர்மனின் முன்னோடிகளான பரமார்த்தி தேவன், திரைலோக்யவர்மன் , வீரவர்மன் ஆகியோரைக் கல்வெட்டு குறிப்பிடுகிறது. போஜவர்மன் ஹம்மிரவர்மனின் மூதாதையர் அல்ல என்பதையும் இது குறிக்கிறது. போஜனும் ஹம்மிரனும் சகோதரர்கள் என்று ராய் பகதூர் ஹிராலால் கருதினார். ஆனால் இந்த அனுமானம் வேறு எந்த ஆதாரங்களாலும் உறுதிப்படுத்தப்படவில்லை. எலிக்கி ஜன்னாஸின் கூற்றுப்படி, இரண்டு மன்னர்களும் அநேகமாக உறவினர்களாக இருக்கலாம், ஹம்மிரவர்மன் வீரவர்மனின் மகனாக இருக்கலாம்.
# சலாமிஸ் சமர்


**சலாமிஸ் சமர்** (*Battle of Salamis*, பண்டைக் கிரேக்கம்: Ναυμαχία τῆς Σαλαμῖνος ) என்பது கிமு 480 இல் தெமிஸ்டோகிளீசின் தலைமையின் கீழ் இருந்த கிரேக்க நகர அரசுகளின் கூட்டணிக்கும், மன்னர் செர்கசின் தலைமையின் கீழ் இருந்த பாரசீகப் பேரரசுக்கும் இடையே நடந்த கடற்படைப் போர் ஆகும். இதில் எண்ணிக்கையில் குறைவாக இருந்த கிரேக்கர்கள் ஒரு தீர்க்கமான வெற்றியை ஈட்டினர். ஏதென்சுக்கு அருகிலுள்ள சரோனிக் வளைகுடாவில் உள்ள பிரதான நிலப்பகுதிக்கும் சலாமிஸ் என்ற தீவுக்கும் இடையிலான நீரிணையில் போர் நடந்தது. மேலும் கிரேக்கத்தின் மீதான பாரசீகத்தின் இரண்டாவது படையெடுப்பின் உச்சபட்ச போராக குறிக்கப்படுகிறது.  

பாரசீகப் படைகளின் முன்னேற்றத்தைத் தடுக்க, கிரேக்கர்களின் ஒரு சிறிய படை தெர்மோபைலேயில் தரைப்போரில் ஈடுபட்டது. அதே நேரத்தில் ஏதெனியன்கள் ஆதிக்கம் செலுத்திய நேச நாட்டுக் கடற்படை பாரசீக கடற்படையுடன் அருகிலுள்ள ஆர்ட்டெமிசியம் நிரிணையில் மோதியது. இந்த இரண்டு போர்களும் ஏறக்குறைய ஒரே நேரத்தில் நடந்தன. அச்சமயத்தில் நடந்த தேமோபைலே போரில், கிரேக்கப் படை அழிக்கப்பட்டது. அதே சமயம் ஆர்ட்டெமிசியம் போரில் கிரேக்கர்கள் பெரும் இழப்புகளைச் சந்தித்தனர். இதனாலும், தெர்மோபைலேயில் ஏற்பட்ட தோல்வியினாலும் கிரேக்கப் படைகள் பின்வாங்கின. இதன் பிறகு பாரசீகர்கள் போசிஸ், போயோட்டியா, அட்டிகா, யூபோயா போன்றவற்றை கைப்பற்றினர். நேச நாடுகளின் கடற்படை கொரிந்தின் பூசந்தியைப் பாதுகாக்கத் தயாராக அருகிலுள்ள சலாமிஸ் தீவுக்கு திரும்ப வந்து சேர்ந்தது.  

அதிக எண்ணிக்கையில் உள்ள பாரசீகப் படைகளை இந்த இடத்தில் போருக்கு இழுத்துவந்தால் கிரேக்கக் கூட்டாளிகளுக்கு சாதகமாக இருக்கும் என்று ஏதெனியன் கடற்படை தளபதி தெமிஸ்ட்டோக்ளீஸ் கருதினார். இது குறித்து கிரேக்க கூட்டாளிகளிடம் வலியுறுத்தினார். இந்த வெற்றியானது பெலோபொன்னீசுக்கு எதிரான பாரசீக கடற்படையின் நடவடிக்கைகளைத் தடுப்பதாக இருக்கும் என்று நம்பினார். பாரசீக மன்னர் செர்கசசும் ஒரு தீர்க்கமான போரை எதிர்பார்த்து ஆர்வமாக இருந்தார். தெமிஸ்டோக்கிள்சின் தந்திரத்தின் விளைவாக (கிரேக்கக் கடற்படையின் பெரும்பகுதி சலாமிசில் நிறுத்தப்பட்டுள்ளது என்பதை நேரடியாக செர்கசுக்கு அனுப்பிய செய்தியும் இதில் அடங்கும்). அதனால் பாரசீக கடற்படைகள் இப்பகுதிக்கு விரைந்துவந்தன. சலாமிஸ் விரிகுடாவில் கிரேக்கப் படைகளுக்கும் பாரசீக படைகளுக்கும் இடையில் நடந்த இப்போரைக் காண ஏதுவாக எகேலியசு மலையின் மீது பாரசீக மன்னர் செர்க்ஸஸ் தனியாக அரியாசனத்தை அமைத்து தன் படையின் போர்த்திறத்தை பார்வையிட்டார். பாரசீக கடற்படை சலாமிஸ் நீர்சந்தியில் இரு நுழைவுப் பகுதிகளையும் சுற்றிவளைத்து தடுக்க முயன்றது. நீர்சந்தியின் நெருக்கடியான சூழ்நிலையில், பெரிய எண்ணிக்கையிலான பாரசீக கப்பல்களே அவற்றுக்கு தடையாக இருந்தன. ஏனெனில் கப்பல்களை போர் உத்தியுடன் நகர்த்த போராடி அவை ஒழுங்கற்றதாக மாறின. கிடைத்த வாய்ப்பைப் பயன்படுத்திக் கொண்ட கிரேக்கக் கடற்படையினர் வரிசையாக அமைந்து தீர்க்கமான வெற்றியை ஈட்டின.  

இதனால் செர்க்ஸெஸ் தனது இராணுவத்தின் பெரும்பகுதியுடன் ஆசியாவிற்கு பின்வாங்கினார், மேலும் கிரேக்கத்தை வெற்றி கொள்ளுவதற்காக தன் படைகளை மார்தோனியசு ஒப்படைத்தார். இருப்பினும், அடுத்த ஆண்டு பாரசீக இராணுவத்தின் எஞ்சிய தரைப் படைகளானது பிளாட்டியா போரிலும், பாரசீக கடற்படை மைக்கேல் போரிலும் தீர்க்கமாக தோற்கடிக்கப்பட்டது. பாரசீகர்கள் கிரேக்க நிலப்பரப்பைக் கைப்பற்ற எந்த முயற்சியும் எடுக்கவில்லை. சலாமிஸ் மற்றும் பிளாட்டியாவின் இந்தப் போர்கள் ஒட்டுமொத்தமாக கிரேக்க பாரசீகப் போர்களின் போக்கில் ஒரு திருப்புமுனையாக அமைந்தன.
# உத்தராஞ்சல் பல்கலைக்கழகம்


**உத்தராஞ்சல் பல்கலைக்கழகம்** (*Uttaranchal University*), இந்தியாவில் உத்தராகண்டம் மாநிலத்தின் தேராதூனில், இந்தியத் தரைப்படை அகாதமிக்கு அருகில் அமைந்துள்ளது. இப்பல்கலைக்கழகம் உத்தராகண்டம் மாநில சட்டமன்றத்தின் சட்டத்தால் நிறுவப்பட்டது. இது மாநிலப் பல்கலைக்கழகத்தின் சிறீ சுசீலா தேவி கல்வி அறக்கட்டளைச் சட்டம் மற்றும் AICTE உடன் இணைந்த பல்கலைக்கழக மானியக் குழு சட்டம் 12(பி) ஆகியவற்றின் கீழ் நிறுவப்பட்டது. இப்பல்கலைக்கழகம் தேசிய மதிப்பீடு மற்றும் தரச்சான்று அவையின்"ஏ+" தகுதியினைப் பெற்றுள்ளது.  

## வரலாறு
சங்கங்கள் பதிவுச் சட்டம் 1860இன் கீழ் பதிவுசெய்யப்பட்ட அறக்கட்டளையான சுசீலா தேவி தொழில்சார் ஆய்வுகள் மற்றும் ஆராய்ச்சி மையத்தால் இப்பல்கலைக்கழகம் ஊக்குவிக்கப்படுகிறது. முதலில் இது தேராதூன் சட்டக் கல்லூரி துவங்கப்பட்டது. ஆனால் இது உத்தராஞ்சல் பல்கலைக்கழகமாகத் தரம் உயர்த்தப்பட்டது.  

## வளாகம்
உத்தராஞ்சல் பல்கலைக்கழகம் தூன் பள்ளத்தாக்கில் பரப்பளவில் அமைந்துள்ளது . இது உத்தரகாண்ட் பகுதியில் உள்ள அனைத்துப் பகுதிகளிலும் பெரியது.  

## புகழ் மற்றும் தரவரிசை
இப்பல்கலைக்கழகத்தின் சட்டக்கல்லூரி, சட்டக் கல்லூரிகளுக்கான தரவரிசையில், *இந்தியா டுடே* 28வது இடத்தையும், *தி வீக்* 24வது இடத்தையும் வழங்கியுள்ளது.  

## உறுப்புக் கல்லூரிகள்

- உத்தராஞ்சல் தொழில்நுட்ப நிறுவனம்
- உத்தராஞ்சல் மேலாண்மை நிறுவனம்
- சட்டக் கல்லூரி தேராதூன்
- பயன்பாட்டு மற்றும் உயிர்அறிவியல் பள்ளி
- வேளாண்மைப் பள்ளி
- உத்தராஞ்சல் மருந்து அறிவியல் நிறுவனம்
- லிபரல் கலைப் பள்ளி

## வசதிகள்
பல்கலைக்கழகத்தில் ஆண், பெண் மாணவர்களுக்கு எனத் தனித்தனி விடுதி வசதி உள்ளது. பல்கலைக்கழகத்தில் மத்திய நூலகம் ஒன்றும் துறைகள் தோறும் நூலகங்களும் உள்ளன.  

பல்கலைக்கழகத்தில் மத்திய நூலகம் மற்றும் துறை நூலகங்கள் உள்ளன. இந்தியத் தொழில்நுட்ப நிறுவனம் மற்றும் தொழில்துறை தரநிலைகளின்படி வடிவமைக்கப்பட்ட அனைத்து வசதிகளுடன் கூடிய ஆய்வகங்கள் இங்கு நிறுவப்பட்டுள்ளன. சட்டக் கல்லூரி மாணவர்களின் பயிற்சிக்காக பல்வேறு மாதிரி நீதிமன்றங்களும் அமைக்கப்பட்டுள்ளன. மென் திறன் வகுப்புகளும் நிறுவப்பட்டுள்ளன.  

### சட்ட சமூககங்கள்
சட்டக் கல்லூரி தேராதுன்/சட்டத் துறை-  

- சட்ட உதவி மையம்
- மாதிரி நீதிமன்றச் சமூகம்
- விவாத சங்கம்
- இளைஞர் நாடாளுமன்ற சங்கம்
- வசுந்தரா - பசுமை சங்கம்
- கலாச்சார சங்கம்
- விளையாட்டு சங்கம்

உத்தராஞ்சல் தொழில்நுட்ப நிறுவனம்  

- கணினி சங்கம்
- உத்தராஞ்சல் பல்கலைக்கழக இயந்திரப் பொறியியல் குழுமம்
- புவியியற்பியல் சமூகம்

உத்தராஞ்சல் மேலாண்மை தொழில்நுட்ப நிறுவனம்  

- நிதி குழுமம்
- சந்தைப்படுத்தல் குழுமம்
- *கோடெக்ஸ்* குழுமம்
- மனித வள குழுமம்
- வலைத்தள வடிவமைப்பு குழுமம்
- பெருநிறுவன வள மையம்
- உலகளாவிய மையம்
- கலாச்சார மையம்
- விளையாட்டுக் கழகம்
- விருந்தோம்பல் மையம்
- *நிர்மான்* மையம்

உத்தராஞ்சல் மருந்தியல் அறிவியல் நிறுவனம்  

- மாணவர் சங்கம்
- விளையாட்டுக் கழகம்
- கலாச்சார குழுமம்

பயன்பாட்டு அறிவியல் மற்றும் உயிர் அறிவியல் பள்ளி  

- *யுரேகா*: அறிவியல் குழுமம்
- முடிவிலி மற்றும் அதற்கு அப்பால்
- உணவு தொழில்நுட்ப குழுமம்

விவசாயப் பள்ளி-  

- விரிவாக்க சேவை குழு
- மாணவர் சங்கம்
- கலாச்சார குழு
- விளையாட்டுக் கழகம்
# அச்சுமி மொழி



அச்சுமி அல்லது கோட்மோனி மொழி மக்களின் மொழி தெற்கு பாருசு மாகாணம் மற்றும் கெர்மான் மாகாணம், கிழக்குப் பகுதி பூசெகர் மாகாணம் மற்றும் முழுவதும் ஒறுமொசுகான் மாகாணம்; இது சுற்றியுள்ள அரபு அல்லாத மக்களின் பாரசீக வளைகுடா தாய் மொழியாகவும் உள்ளது; அச்சுமி என்பது ஒரு குடும்பம் இந்திய-ஐரோப்பிய மொழிகள் மற்றும் ஒரு கிளை இந்திய-ஈரானிய மொழிகள் மற்றும் துணைக் கிளை ஈரானின் மேற்கத்திய மொழிகள்; இந்த இலக்கண மொழி நவீன இலக்கணத்திலிருந்து பாரசீக மொழி வேறுபட்டது மற்றும் சசானிட்கள் பஹ்லவி மொழி மற்றும் பார்த்தியர்கள் பார்த்தியன் மொழி ஆகியவற்றுடன் வலுவான தொடர்பைக் கொண்டுள்ளது;
# பிண்டல் ஆறு

**பிண்டல் ஆறு** (*Bindal River*)(**பிண்டல் ராவ்** என்றும் அழைக்கப்படுகிறது) இந்தியாவின் உத்தரகாண்டில் உள்ள தேராதூன் வழியாகப் பாய்கிறது. இது முசோரி மலைமுகட்டின் அடிவாரத்தில் உள்ள பல நீரூற்றுகளால் தோன்றியது.  

ஆற்றைச் சுற்றி கட்டமைக்கப்படாத வளர்ச்சி மற்றும் பல இடங்களில் ஆக்கிரமிப்பு காரணமாக, ஆற்று நீரானது அபாயகரமான மாசுபடுத்திகள் மற்றும் இரசாயனங்களால் மாசுபட்டுள்ளது. 2019ஆம் ஆண்டில், உத்தரகாண்டு அரசு நீர்நிலையைப் புதுப்பிக்க ஒரு திட்டத்தைத் தொடங்கியது.
# தர்மா பள்ளத்தாக்கு


**தர்மா பள்ளத்தாக்கு** (*Darma Valley*) என்பது இந்தியாவின் உத்தராகண்டம் மாநிலத்தின் பிதெளரகட் மாவட்டத்தில் உள்ள இமயமலை பள்ளத்தாக்கு ஆகும். இந்த பள்ளத்தாக்கு உத்தரகாண்டின் கிழக்குப் பகுதியில் குமாவுன் பிரிவில் அமைந்துள்ளது.  

தர்மா பள்ளத்தாக்கு **தர்மா நதியால்** உருவாகிறது (*தர்ம யாங்க்தி* மற்றும் தர்ம *கங்கா* என்றும் அழைக்கப்படுகிறது). இது மற்ற இரண்டு பள்ளத்தாக்குகளுக்கு இடையில் அமைந்துள்ளது. கிழக்கில் குத்தி யாங்க்டி பள்ளத்தாக்கும் மேற்கில் **லஸ்ஸர் யாங்க்டி** பள்ளத்தாக்கும் அமைந்துள்ளன. தர்மா பள்ளத்தாக்கு கங்காச்சல் துராவால் லாசர் பள்ளத்தாக்குடன் இணைக்கிறது மற்றும் சின்லா கணவாய் மற்றும் நமா கணவாய் மூலம் குத்தி பள்ளத்தாக்குடன் இணைக்கிறது.  

## தர்மா ஆறு
தர்மா ஆறு சீன-இந்திய எல்லையில் உள்ள தாவே கிராமத்திற்கு அருகில் தொடங்கி தெற்கு நோக்கிப் பாய்கிறது. திடாங்கில் இது லாசர் யாங்க்டியுடன் இணைகிறது மற்றும் தவகாட்டில் காளி ஆற்றுடன் சேரும் வரை தௌலிகங்கா என்று அழைக்கப்படுகிறது. தர்மா பள்ளத்தாக்கில் ஆர்க்கிட் உட்பட வளமான தாவரங்கள் உள்ளன. பஞ்சசூலி கிழக்கு பனிப்பாறைகளிலிருந்து வெளியேறும் நியுலி யாங்டி என்ற ஆறு துக்டு-டந்து கிராமங்களில் தௌலி கங்கையில் பாய்கிறது. மந்தாப் நதி, சேலாவில் தௌலியுடன் இணைகிறது.  

## வாழ்விடம்
தர்மா பள்ளத்தாக்கில் 1000க்கும் குறைவான மக்கள்தொகை கொண்ட சுமார் 12 கிராமங்கள் உள்ளன. கிராமவாசிகள் கால்நடை வளர்ப்பவர்களாகவும் வியாபாரிகளாகவும் உள்ளனர். பள்ளத்தாக்கில் உள்ள நிலத்தில் பொதுவான நெளிகோதுமை (*பாகோபிரம் எசுகுலெண்டம்*) மற்றும் உருளைக்கிழங்கு பயிரிடப்படுகிறது. 1970களின் இடம்பெயர்வுக்குப் பிறகு, பயிரிடப்பட்ட நிலம் முந்தைய அளவின் 25% ஆகக் குறைந்துவிட்டது.  

## முக்கிய சிகரங்கள்

- பஞ்சுலி மாசிப், வரை
- ஓம் பர்வதம்,
- யுங்டாங்டோ,

## மலையேற்றம்
தர்மா பள்ளத்தாக்கு பகுதியில் மலையேற்றம் முன்பு தடைசெய்யப்பட்டது. இப்போது ஒரு நாள் உள்நாட்டு நுழைவு அனுமதிச் சீட்டு அனுமதியுடன் பஞ்சசூலி அல்லது மியோலா பனிப்பாறைக்கு மலையேற்றம் அனுமதிக்கப்படுகிறது. மற்ற பகுதிகளுக்குக் கூடுதல் அனுமதிகள் தேவைப்படலாம் . சீன-இந்திய எல்லை இன்னும் பதற்றமான பகுதியாக உள்ளது.  

## மேலும் பார்க்கவும்

- குத்தி பள்ளத்தாக்கு
# மியோலா பனிப்பாறை


**மியோலா** **பனிப்பாறை** (*Meola Glacier*) அல்லது **அதாசி-பலாட்டி பனிப்பாறை** என்பது இந்தியாவின்உத்தரகாண்டின் கிழக்குப் பகுதியில் பித்தோராகர் மாவட்டத்தில் அமைந்துள்ள இமயமலைப் பனிப்பாறை ஆகும்.  

## நிலவியல்
மியோலா பனிப்பாறை லாசர் யாங்க்டி பள்ளத்தாக்கில் பஞ்சுலியின் ஐந்து சிகரங்களின் அடிவாரத்தில் அமைந்துள்ளது.  

மியோலா பனிப்பாறை சான் பனிப்பாறையுடன் இணைந்து புகழ்பெற்ற பஞ்சுலி பனிப்பாறையை உருவாக்குகிறது. சோனா மற்றும் மியோலா பனிப்பாறைகள் கிழக்கிலிருந்து பஞ்சுலி சிகரங்களை ஏறுவதற்கான பாதையாக உள்ளன. மியோலா பனிப்பாறைக்கு வடக்கே சான் பனிப்பாறை அமைந்துள்ளது. மியோலா பனிப்பாறையின் முகடு துக்டு கிராமத்தில் துவங்குகிறது.. இதனை துக்டு நாலா வழியாக ஒரு மணி நேரப் பயண தூரத்தில் அடையலாம். மீலாவின் முகடு உயரத்தில் அமைந்துள்ளது . இந்த இடம் பஞ்சுலி பயணங்களுக்கான அடிப்படை முகாமாகவும் செயல்படுகிறது. மியோலா பனிப்பாறை கீழ் மற்றும் மேல் என இரண்டு பகுதிகளாகப் பிரிக்கப்பட்டுள்ளது.  

## மேலும் பார்க்கவும்

- சோனா பனிப்பாறை
# சோனா பனிப்பாறை


**சோனா பனிப்பாறை** (*Sona Glacier*) என்பது இந்தியாவின் உத்தரகாண்டின் கிழக்குப் பகுதியில் பித்தோராகர் மாவட்டத்தில் அமைந்துள்ள இமயமலைப் பனிப்பாறை ஆகும்.  

## நிலவியல்
சோனா பனிப்பாறை லஸ்ஸர் யாங்க்டி - தர்மா பள்ளத்தாக்கில் பஞ்சசூலியின் ஐந்து சிகரங்களின் அடிவாரத்தில் அமைந்துள்ளது. மியோலா பனிப்பாறையுடன், இது பிரபலமான பஞ்சுலி பனிப்பாறையின் கூட்டுப் பனிப்பாறையாக அமைந்துள்ளது. தவாகாட்-பெயிலிங்-சன்-டுக்டு வழியாகப் பனிமலை மலையேற்றமாக இங்குச் செல்லலாம். சோனா பனிப்பாறை மற்றும் மியோலா பனிப்பாறை ஆகியவை கிழக்கு நோக்கிய திசையிலிருந்து பஞ்சுலி சிகரங்களை ஏறுவதற்கான பாதையாக உள்ளது. சோனா பனிப்பாறையானது மியோலா பனிப்பாறைக்கு வடக்கே அமைந்துள்ளது. இது நாகலாபு (6,410 மீ) மற்றும் பஞ்சசூலி-1 (6,355 மீ) சிகரங்களுக்குக் கீழே அமைந்துள்ளது. இது மேல் மற்றும் கீழ் பனிப்பாறை என இரண்டாகப் பிரிக்கப்பட்டுள்ளது. சோனா பனிப்பாறை தென்மேற்கிலிருந்து வடகிழக்காக உள்ளது. இது கிழக்கு முதல் பஞ்சசூலி மலை வரை அமைந்துள்ளது.  

## மேலும் பார்க்கவும்

- மியோலா பனிப்பாறை
# தங்கம்(I) சயனைடு



**தங்கம்(I) சயனைடு** (*Gold(I) cyanide*) என்பது AuCN என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தங்கம்(I) அயனியின் இருமச் சயனைடு என இது வகைப்படுத்தப்படுகிறது. நெடியற்றதாகவும் சுவையற்றதாகவும் மஞ்சள் நிறத்துடன் ஒரு திண்மமாக தங்கம்(I) சயனைடு காணப்படுகிறது. ஈரமான தங்கம்(I) சயனைடு நிலைப்புத்தன்மை அற்றதாகும்.  

## தயாரிப்பு
பொட்டாசியம் இருசயனோ ஆரேட்டுடன் ஐதரோகுளோரிக் அமிலத்தைச் சேர்த்து வினைபுரியச் செய்தால் தங்கம்(I) சயனைடு வீழ்படிவாகக் கிடைக்கிறது.  
:<math>\mathrm{K[Au(CN)_2] + HCl \longrightarrow AuCN + HCN + KCl}</math>  
தங்கம்(III) குளோரைடுடன் பொட்டாசியம் சயனைடு சேர்த்து வினைபுரியச் செய்தாலும் தங்கம்(I) சயனைடு உருவாகிறது.
# மிலாம் பனிப்பாறை


**மிலாம் பனிப்பாறை** (*Milam Glacier*) இந்தியாவின் உத்தராகண்டத்தின் குமாவோன் கோட்டத்தில் உள்ள இமயமலையின் ஒரு பெரிய பனிப்பாறை ஆகும்.  

## பனிப்பாறை அமைப்பு
இது இந்தியாவின் உத்தராகண்ட் மாநிலத்தில் உள்ள பித்தோராகர் மாவட்டத்தின் ஒரு பகுதியான முன்சியாரியின் வட்டத்தில் நந்தா தேவியின் வடகிழக்கில் சுமார் ) தொலைவில் அமைந்துள்ளது. இது சுமார் ) உயரத்திலிருந்து வரை உயரமுடையது. இது சுமார் பரப்பளவினை தூரத்திற்கு உள்ளடக்கியது. 1962-ல் மலையேற்ற செய்பவர்களுக்குத் தடைசெய்யப்பட்ட, மிலாம் பனிப்பாறை 1994-ல் மீண்டும் திறக்கப்பட்டது. தற்பொழுது மலையேற்றம் செய்பவர்கள் மத்தியில் இந்தப் பனிப்பாறை பிரபலமான இடமாக உள்ளது.  

பனிப்பாறையைப் பார்வையிடுவதற்கு ஏற்ற நேரமாக மார்ச் மாதத்தின் நடுப்பகுதியிலிருந்து மே மாதம் வரை உள்ளது. சூன் மாதத்தில் பருவமழை தொடங்குவதால், நிலச்சரிவு மற்றும் சாலைத் தடை அச்சுறுத்தலாக உள்ளது.  

மிலாம் பனிப்பாறைக்கான மலையேற்றம் முன்சியாரியில் இருந்து தொடங்குகிறது.  

மிலாம் பனிப்பாறை பிரதான இமயமலைத் தொடரின் தெற்கு நோக்கிய சரிவில் அமைந்துள்ளது. இது திரிசூலியின் கிழக்கு சரிவு மற்றும் அதன் கிழக்கு துணை நிறுவனமான கோஹ்லியின் தெற்கு சரிவிலிருந்து தொடங்குகிறது. நந்தா தேவி சரணாலயத்தின் கிழக்கு விளிம்பில் உள்ள ஹார்டியோல், மங்ரான் (6,568 மீ), தியோ டம்லா (6,637 மீ), மற்றும் சக்ரம் (6,254 மீ) ஆகியவற்றின் சிகரங்களில் காணப்படும் துணை பனிப்பாறைகள் மேற்கு நோக்கியுள்ளன. நந்தா கோண்ட் (6,315 மீ) மற்றும் நந்தா பால் (6,306 மீ) பனிப்பாறைகள் கிழக்குப் பகுதியில் உள்ளன. கோரி கங்கா ஆற்றின் மூலமாக இந்த மிலாம் பனிப்பாறை உள்ளது. மிலாம் கிராமம் பனிப்பாறையின் மூகடுக்கு அருகில் அமைந்துள்ளது. கோரிகங்கா பள்ளத்தாக்குக்குக் கீழே முன்சியாரி அமைந்துள்ளது. இங்கிருந்து பனிப்பாறைக்கு மலையேற்றத்தினை துவங்கலாம்.  

## மேலும் பார்க்கவும்

- சோனா பனிப்பாறை
- மியோலா பனிப்பாறை
# சுகேலி ஆறு

**சுகேலி ஆறு** (*Suheli River*) என்பது இந்தியாவில் உத்தரப்பிரதேச மாநிலத்தில் துத்வா தேசிய பூங்காவின் தெற்கு எல்லையில் பாயும் ஆறாகும். இது இந்த பூங்காவின் "வாழ்க்கை" என்று கருதப்படுகிறது. இது துத்வா தேசிய பூங்காவின் முக்கிய ஆறாகும். இது இந்தியாவின் தெராய் சுற்றுச்சூழல் பகுதியின் கடைசியில் ஓடும் ஆறாகும்.  

சுகேலி, சாரதா மற்றும் மோகனாவுடன் காக்ரா ஆற்றுடன் கலக்கிறது.  

தெற்காசிய ஆற்று ஓங்கில்கள் காக்ராவுடன் சுகேலியின் சங்கமிக்கும் இடத்திற்கு அருகில் காணப்படுகின்றன.
# சென்னவீர கணவி



**சென்னவீர கணவி** (28 ஜூன் 1928 – 16 பிப்ரவரி 2022) குறிப்பிடத்தக்க கன்னட எழுத்தாளர் ஆவார். இவர் எழுதிய ஜீவத்வனி என்ற கன்னட நூலுக்காக சாகித்திய அகாதமி விருது பெற்றார்.  

இவர் சாகித்திய காலா கவுஸ்துப விருதும், கர்நாடக ராஜ்யோத்சவ விருதும், பம்பா விருதும் பெற்றுள்ளார்.  

இவர் தார்வாடில் உள்ள கல்லூரியில் இளங்கலைப் பட்டமும், கர்நாடகப் பல்கலைக்கழகத்தில் முதுகலைப் பட்டமும் பெற்றார். வி. கே. கோகாக் என்பாரின் மாணவர் இவர் என்பது குறிப்பிடத்தக்கது.  
- ஹொம்பளெக்கு
- சமக்ர காவியா
- நன்ன தேஷ நன்ன ஜன
- நகரதல்லி நெரலு
# சேதி ஆறு



**சேதி ஆறு** (*Seti River*) என்பது மேற்கு நேபாள கர்னாலி ஆற்றின் முக்கியமான துணை ஆறாகும்.  

## ஆற்றோட்டம்
இமயமலையின் தெற்கு சரிவுகளில் உள்ள அபி மற்றும் நம்பாவின் இரட்டை சிகரங்களைச் சுற்றியுள்ள பனி வெளி மற்றும் பனிப்பாறைகளில் சேதி ஆறு உருவாகிறது. இப்பகுதி நேபாளம், இந்தியா (குமாவோன், உத்தராகண்டம்) மற்றும் சீனா (திபெத்து) ஆகிய நாடுகளின் எல்லைகளின் முச்சந்திக்கு அருகில் உள்ளது. இந்த ஆறு முதலில் தென்கிழக்கு திசையில் பாய்ந்து, பின்னர் திரும்பி தென்மேற்கு திசையில் பாய்கிறது. சேதி ஆறு, இறுதியாகத் தென்கிழக்கு திசையில் திரும்பி கர்னாலி அல்லது காக்ரா ஆற்றுடன் இணைகிறது. இது மகாபாரத மலைத்தொடரின் குறுக்கே கண்கவர் பள்ளத்தாக்கை ஏற்படுத்தியுள்ளது. இங்குக் குறுகிய இடைவெளியில் குகைகள் மற்றும் சுரங்கப்பாதைகள் காணப்படுகின்றன.
# பிலாங்னா ஆறு


**பிலாங்னா ஆறு** (*Bhilangna River*) என்பது இந்தியாவின் உத்தரகாண்டில் உள்ள இமயமலையில் உருவாகும் ஒரு ஆறாகும். இது இந்தியாவின் கங்கை நதியின் மூல ஓடையான பாகீரதி ஆற்றின் முக்கிய துணை ஆறாகும் . பிலாங்னா என்பது பில் மற்றும் கங்கையின் கலவையாகும்.  

பிரதான *பிலங்னா*, காட்லிங் பனிப்பாறையின் அடிவாரத்தில் உருவாகிறது. இதன் உயரம் சுமார் ஆகும். இது கோமுகம் பனிக் குகைக்கு தெற்கே 50 கி. மீ. தொலைவில் அமைந்துள்ளது. கோமுகம் பாரம்பரியமாகப் பாகீரதி மற்றும் கங்கை ஆறுகளின் ஆதாரமாகக் கருதப்படுகிறது. பிலாங்னா ஆற்றில் தேரி அணையின் தளமான பழைய நியு தெக்ரியில் பாய்கிறது. இது இதன் முக்கிய துணை நதியான பால் கங்கையை கன்சாலியில் சந்திக்கிறது (உயரம் ).  

குக்லி தார் மலையின் அடிவாரத்தில் (உயரத்தில் ) உருவாகியுள்ள பால் கங்கை என்பது தாரம் கங்கை என்ற சிறிய துணை ஆற்றைக் கொண்டுள்ளது. இது உயரத்தில் உள்ள தாதி கத்தூரில் (புத்த கேதார்) தாரம் கங்கையினைச் சந்திக்கிறது.  

கட்லிங் மலையேற்றப் பாதை பிலங்னாவை ஒட்டி செல்கிறது. இது சாலை வழியாக அணுகக்கூடிய கடைசி புள்ளியான குட்டுலிருந்து தொடங்கி 3700 மீட்டர் உயரமுள்ள பனிப்பாறை வரை செல்கிறது. பனிப்பாறையைக் கடந்த பாதையில் மேலும் சென்றால், கேதார்நாத்தை அடையலாம்.  

## மேலும் பார்க்கவும்

- பாகீரதி நதி
- கங்கை
- அலக்நந்தா ஆறு
# பாவுர் ஆறு

**பாவுர் ஆறு** (*Baur River*) என்பது இந்தியாவில் இமயமலைப் பகுதியில் உள்ள ஒரு ஆறாகும். இது கீழ் இமயமலைப் பகுதிகளில் கோட்டாபாக் மற்றும் பஜவுனியாஹல்டுவைக் கடந்து, இறுதியாக குலர்போஜ் அணையை அடைகிறது. இது அதன் அண்டை கிராமங்களின் பொருளாதார மேம்பாட்டில் முக்கிய பங்காற்றுகிறது. தேகான், பஜவுனியாஹல்டு, முசாபங்கர் பகுதியில் முழு பருவத்திற்கும் நீர்ப்பாசனம் இந்நதி மூலம் கிடைக்கின்றது.  

பாவுர் ஆறு அடர்ந்த காடுகளால் சூழப்பட்டிருப்பதால், இங்குக் காணப்படும் விலங்கினங்கள் பரவலாக வேறுபடுகிறது. ரோகு மீன் மற்றும் கட்லா மீன் போன்ற பல்வேறு வகையான மீன்கள் ஆண்டு முழுவதும் காணப்படுகின்றன. சில பொதுவான நண்டுகளும் இந்த ஆற்றின் உணவு வளமான உள்ளன.